Οι πιο συνηθισμένες παιδικές ασθένειες του καλοκαιριού Bibo Παιδικό Παπούτσι | www.bibo.gr\nΠαιδικό παπούτσι bibo.gr27310-82702info@bibo.gr\tΑΡΧΙΚΗ\nΠΑΝΙΝΑ / ΣΤΑΡΑΚΙΑ\nΠΕΔΙΛΑ / ΗΜΙΑΝΟΙΧΤΑ\nΠΑΝΙΝΑ – ΣΤΑΡΑΚΙΑ\nΠΕΔΙΛΑ – ΣΑΝΔΑΛΙΑ\n0\tΟι πιο συνηθισμένες παιδικές ασθένειες του καλοκαιριού Bibo Παιδικό ΠαπούτσιHome Παιδικά Νέα Παιδικά Νέα Οι πιο συνηθισμένες παιδικές ασθένειες του καλοκαιριού Bibo Παιδικό Παπούτσι\tΠροστασία των παιδιών από τον ήλιο Bibo Παιδικό Παπούτσι07/07/2015Aγνό σαπούνι ελαιολάδου για τα παιδιά μας Bibo Παιδικό Παπούτσι14/07/2015\tShow all\nΟι πιο συνηθισμένες παιδικές ασθένειες του καλοκαιριού Bibo Παιδικό Παπούτσι\tΟι περισσότεροι από εμάς καταλαβαίνουμε ότι ήρθε ο χειμώνας με την πρώτη γρίπη, η άνοιξη με την έξαρση της αλλεργίας και το φθινόπωρο μόλις αισθανθούμε ένα «γρατζουνισματάκι» στο λαιμό.\nΤι γίνεται όμως με το καλοκαίρι; Είναι μήπως η εποχή που οι αρρώστιες πάνε διακοπές και αφήνουν ήσυχα τα παιδιά μας, τουλάχιστον για λίγους μήνες; Αυτό θα ήταν πολύ ωραίο! Δυστυχώς όμως υπάρχουν πολλές κοινές ασθένειες και το καλοκαίρι και δεν πλημμυρίζουν μόνο οι παραλίες από παιδιά αλλά και τα παιδιατρεία με αποτέλεσμα οι γονείς να ανησυχούν αρκετά.\nΣε αυτό το άρθρο θα ενημερωθείτε σχετικά με τις πιο κοινές ασθένειες του καλοκαιριού, πώς να τις αντιμετωπίσετε, πώς να τις αποφύγετε, πότε να ανησυχήσετε και πότε όχι.\nΟ ιός της γρίπης χτυπά και το καλοκαίρι\nΜία από τις πιο κοινές ασθένειες του καλοκαιριού είναι η γρίπη με συμπτώματα τον πυρετό που καμιά φορά συνοδεύεται με πόνο σε όλους τους μύες του σώματος. Οι περισσότεροι γονείς βέβαια όταν το παιδάκι τους έχει συμπτώματα υψηλού πυρετού ανησυχούν! Κρατήστε ωστόσο την ψυχραιμία σας. Το πιθανότερο είναι η γρίπη να κάνει τον κύκλο της και σε λίγες μέρες το παιδάκι σας να είναι μια χαρά χωρίς μάλιστα αντιβιοτικά.\nΤα κύρια συμπτώματα του ιού της γρίπης το καλοκαίρι είναι:\n• Πυρετός (καμιά φορά υψηλός και μπορεί να κρατήσει μέχρι και πέντε ημέρες.)\n• Πόνους στο σώμα\nΑντιμετώπιση των συμπτωμάτων\nΓια να πέσει ο πυρετός δεν είναι απαραίτητο να δώσετε στο παιδί αντιπυρετικό. Αυτό συνιστάται μόνο όταν ο πυρετός είναι υψηλός ή εάν το παιδί σας είναι ενοχλημένο και πονάει. Γενικότερα να έχετε κατά νου ότι τα αντιπυρετικά φάρμακα κυκλοφορούν σε ποικίλες μορφές (σιρόπια, υπόθετα, σταγόνες, χάπια κ.ά.). Καθεμία από τις μορφές αυτές περιέχει ορισμένο ποσό δραστικής ουσίας. Η δόση των αντιπυρετικών καθορίζεται ανάλογα με το βάρος του παιδιού, γι’ αυτό και πρέπει πάντα να συμβουλεύεστε τον παιδίατρο πρώτα.\nΑυτό που μπορείτε να κάνετε εσείς από την πλευρά σας είναι να του δίνετε πολλά υγρά προς κατανάλωση και να το κρατάτε δροσερό. Σε κάθε περίπτωση αν ο πυρετός είναι υψηλός και κρατάει περισσότερο από τρεις μέρες και το παιδί είναι ληθαργικό, κάνει εμετό και έχει έντονο πόνο στον αυχένα πρέπει να επικοινωνήσετε αμέσως με τον γιατρό σας.\nΗ διάρροια είναι η πιο συχνή ασθένεια που μπορεί να βιώσουν τα παιδιά το καλοκαίρι και ειδικότερα στις διακοπές. Συνήθως κρατάει 2-5 ημέρες, αν και δεν είναι σπάνιο στα μικρότερα παιδιά να κρατήσει λίγες ημέρες παραπάνω.\nΤα κύρια συμπτώματα της διάρροιας περιλαμβάνουν:\n• Αυξημένος αριθμός κενώσεων\nΘα πρέπει να αποφύγετε να δώσετε οποιοδήποτε τρόφιμο ή υγρό τουλάχιστον για μια ώρα μετά τον τελευταίο εμετό ή κένωση. Επιπλέον η πρώτη μέριμνα μόλις το παιδί αισθανθεί λίγο καλύτερα είναι η αναπλήρωση των υγρών και ηλεκτρολυτών που έχει χάσει ο οργανισμός του. Για να επιτευχθεί αυτό πρέπει να αρχίστε να του δίνετε νερό (ή διαλύματα ηλεκτρολυτών που θα συστήσει ο γιατρός σας) κουταλιά κουταλιά. Εφόσον σταματήσουν οι εμετοί μπορείτε να αυξήσετε προοδευτικά τις ποσότητες υγρών.\nΣε περίπτωση που τα συμπτώματα δεν υποχωρούν και υπάρχει αίμα, βλέννα ή πύον στις κενώσεις, πυρετός και έντονος κοιλόπονος πρέπει να επικοινωνήσετε με τον παιδίατρο.\nΤο καλοκαίρι επειδή διάφορες ουσίες έρχονται σε επαφή με το δέρμα είναι εύκολο να βγουν τα εξανθήματα. Μάλιστα τα παιδιά επειδή τρέχουν όλη μέρα και παίζουν κοντά σε θάμνους και δέντρα π.χ στις κατασκηνώσεις μπορεί εύκολα να ερεθιστεί το δέρμα τους.\nΥπάρχουν δύο τύποι εξανθημάτων:\n• Ο πρώτος τύπος εμφανίζεται με κόκκινα εξογκώματα, μπορεί να έχει μια μικρή κρούστα στην επιφάνεια και προκαλεί μεγάλη φαγούρα. Από την πολύ φαγούρα μάλιστα τα παιδιά επειδή ξύνουν συνέχεια το σημείο προκαλούν συνήθως πληγές ή γρατζουνιές. Τα έντομα επίσης κάνουν πάρτι το καλοκαίρι οπότε και τα τσιμπήματα δεν λείπουν. Το καλύτερο που μπορείτε να κάνετε είναι να κρατήσετε μακριά τα μικρά σας από θάμνους, δέντρα και μέρη όπου μπορεί να κρύβονται σφηκοφωλιές ή άλλες φωλιές εντόμων. Διαφορετικά εφοδιαστείτε με ειδικές κρέμες από το φαρμακείο ενώ αν τα εξανθήματα δεν υποχωρούν, μία επίσκεψη στον δερματολόγο επιβάλλεται.\n• Ο δεύτερος τύπος των εξανθημάτων είναι πιο γενικευμένος και μπορεί να εμφανιστεί σε όλο το σώμα σαν κόκκινα σπυράκια ή μικρές κηλίδες. Το πιθανότερο είναι να ευθύνονται μια σειρά από ερεθιστικές ουσίες όπως τα ρούχα, τα σαπούνια, τα σαμπουάν, τα αφρόλουτρα, η ηλιοθεραπεία, ο ιδρώτας ή οτιδήποτε άλλο που έρχεται σε επαφή με το δέρμα του παιδιού σας. Τις περισσότερες φορές πάντως δεν προκαλούν φαγούρα και μπορεί να διαρκέσουν για εβδομάδες, αλλά είναι ακίνδυνο και δεν απαιτούν καμία θεραπεία. Οι πλύσεις με χαμομήλι σε αυτή την περίπτωση μπορεί να βοηθήσουν.\nΥπάρχουν πολλές διαφορετικές αιτίες που μπορεί να προκαλούν το κοκκίνισμα στα μάτια αλλά το καλοκαίρι συνήθως συμβαίνει λόγω του νερού της πισίνας ή της θάλασσας και είναι ακίνδυνο.\nΓια να το αντιμετωπίσετε μπορείτε να ρίξετε λίγες σταγόνες φυσικού ορού στα ματάκια του παιδιού σας μετά το μπάνιο. Τις επόμενες μέρες μπορεί να συνεχίσει τις βουτιές του στην παραλία αλλά αυτό ενδέχεται και να παρατείνει την ερυθρότητα.\nΣε αυτό το σημείο θα σας υπενθυμίσουμε απλά να ανανεώνετε τακτικά το αντηλιακό στο παιδάκι σας και να φοράει απαραίτητα καπέλο και γυαλιά ηλίου. Επιπλέον αποφύγετε να βρίσκεστε έξω τις επικίνδυνες ώρες, δηλαδή μεταξύ 10:00 και 16:00, όταν οι ακτίνες του ήλιου είναι πολύ ισχυρές.\nRelated posts18/08/2015Παιδικοί τραυματισμοί και πρώτες βοήθειες Bibo Παιδικό ΠαπούτσιRead more\tΠληροφορίες ΣυναλλαγώνΤρόποι Πληρωμής\nΠΑΝΙΝΑ - ΣΤΑΡΑΚΙΑ\nΠΕΔΙΛΑ - ΣΑΝΔΑΛΙΑ\nΕπικοινωνία\tBibo - Παιδικά Υποδήματα\nΓκορτσολόγου 105, 23100 Σπάρτη\nΤ. 27310 82702 - Ε. info@bibo.gr\nΠαιδικά ΝέαΠαιδικοί τραυματισμοί και πρώτες βοήθειες Bibo Παιδικό Παπούτσι18/08/2015Aγνό σαπούνι ελαιολάδου για τα παιδιά μας Bibo Παιδικό Παπούτσι14/07/2015Οι πιο συνηθισμένες παιδικές ασθένειες του καλοκαιριού Bibo Παιδικό Παπούτσι09/07/2015\nCopyright 2017 bibo.gr | All Rights Reserved | Powered by Graphicnet Το όνομά σας (απαραίτητο)\nΟ ιστότοπος bibo.gr χρησιμοποιεί cookies για την αποτελεσματικότερη λειτουργία του. Συνεχίζοντας την περιήγησή σας στο bibo.gr συμφωνείτε με την χρήση των cookies, όπως αυτή περιγράφεται στους όρους χρήσης.αποδοχήδιαβάστε περισσότερα


καρπουζι και κολοκυθα γλυκο κουταλιου - MAMAVASSO\nΟκτ 02, 2013 by Vasso Yannetsou\tin Γλυκά κουταλιού-Μαρμελάδες\nΗ φίλη μου Ανθούλα, στο Σκαλοχώρι Λέσβου, φτιάχνει θαυμάσιο γλυκό κουταλιού, με την φλούδα του καρπουζιού, κομμένη σε σχήματα, όπως τους κουραμπιέδες με κουπ-πατ, με γαρύφαλλα και αμύγδαλα.\nΔύο συστατικά, που δεν συναντάμε στα γλυκά κουταλιού, σήμερα, το πορτοκάλι και το μέλι του δίνουν υπέροχη γεύση. Με τον ίδιο τρόπο, ακριβώς, γίνεται και με κίτρινη κολοκύθα, όπως φαίνεται και στην φωτογραφία μου. Με αυτή την συνταγή, έγινε ένα καταπληκτικό, νόστιμο και τραγανό γλυκό.\nΤο εξωτερικό από ένα πολύ χοντρόφλουδο καρπούζι, κομμένο σε φέτες. (Αφαιρούμε τον πράσινο φλοιό και κόβουμε την άσπρη ψίχα με κουπ-πατ σε σχήματα όπως άστρο, καρδιά κ.λ.π.Τα κομματάκια που μένουν δεν τα πετάμε. Τα κόβουμε μπαστουνάκια και θα τα χρησιμοποιήσουμε κι αυτά.Ζυγίζουμε την ψίχα που θα χρησιμοποιήσουμε και βάζουμε ισόποση ζάχαρη. Για παράδειγμα:1 κιλό ψίχα καρπουζιού, 1 κιλό ζάχαρη)\n½ βαζάκι (200 γρ.) γλυκόζη\n½ κουταλάκι ξυνό\nαμύγδαλα φιλέ ελαφριά ψημένα\nΒάζουμε τα έτοιμα κομμάτια του καρπουζιού στο ασβεστόνερο για 2 ώρες. Τα πλένουμε καλά και τα ζεματάμε 2 φορές από 4 λεπτά αλλάζοντας το νερό.\nΒράζουμε την ζάχαρη και μόλις δέσει το σιρόπι ρίχνουμε τα κομμάτια του καρπουζιού, μαζί με 5-6 γαρύφαλλα.\nΌταν το γλυκό δέσει το κατεβάζουμε και το αφήνουμε αρκετές ώρες για να βγάλει το φρούτο τα υγρά που τυχόν έχει.\nΑφαιρούμε με τρυπητή κουτάλα το γλυκό, και το αφήνουμε στην άκρη. Προσθέτουμε, στο σιρόπι, την πορτοκαλάδα, το μέλι και την γλυκόζη και βράζουμε 7-8 λεπτά, μέχρι να δέσει λίγο.\nΤότε ξαναρίχνουμε μέσα με προσοχή το γλυκό και βράζουμε, μέχρι να δέσει όσο πρέπει, αφαιρώντας τον αφρό που σχηματίζεται.\nΔύο λεπτά πριν το κατεβάσουμε διαλύουμε σε λίγο νερό το ξινό και το προσθέτουμε μαζί με τις βανίλιες.\nΑποστειρώνουμε βάζα με φαρδύ στόμιο, όπως έχουμε πει.\nΠαίρνουμε, με στεγνό κουτάλι, κάθε κομμάτι ζεστού γλυκού, μπήγουμε επάνω από ένα γαρύφαλλο και τοποθετούμε στα ζεστά, αποστειρωμένα βάζα. Καλύπτουμε με σιρόπι και σφραγίζουμε.\nΤα κομματάκια τα βάζουμε σε χωριστά βάζα, για …οικογενειακή χρήση.\nΚαλό είναι να έχουμε αμύγδαλα ασπρισμένα και ψημένα, λίγα κάθε φορά, σε polybag, στο ψυγείο και να τα προσθέτουμε στο σερβίρισμα.\nΣτην Σμύρνη, αντί για πορτοκαλάδα και μέλι, έβαζαν χυμό καρπουζιού και 1 κουταλάκι μαστίχα χιώτικη κοπανισμένη.\nΣε πολλά νησιά του Αιγαίου, ξύνουν την κολοκύθα, άσπρη ή κίτρινη, στον τρίφτη του κυδωνιού, σαν χοντρά σπιρτόξυλα. Την φτιάχνουν με τον ίδιο τρόπο, αλλά μερικά λεπτά πριν γίνει, προσθέτουν πολλά αμύγδαλα ασπρισμένα, ολόκληρα και την λένε κουφέτο. Την κερνάνε στους γάμους.\nΣτα γλυκά κουταλιού, βάζουμε πάντα ζάχαρη και φρούτο 1 προς 1, γιατί το σιρόπι ενεργεί ως συντηρητικό και πρέπει να τα σκεπάζει. Αν βγουν έξω από το σιρόπι μουχλιάζουν.Αν περισσέψει σιρόπι, το φυλάμε, στο ψυγείο σε βάζο και το χρησιμοποιούμε για το σιρόπιασμα κάποιου κέικ.\nΔοκιμή σιροπιού: Αν έχουμε θερμόμετρο καραμέλας, το σιρόπι πρέπει να φτάσει τους 110°C, ή 30°Bé με το πυκνόμετρο. Αν δεν έχουμε τίποτα από τα δύο, ρίχνουμε λίγο σιρόπι σε ένα πιάτο. Αν περάσουμε με το δάχτυλό μας, θα πρέπει να σχηματίζει δρόμο, που δεν κλείνει αμέσως.\nΌταν δεν έχουμε ασβεστόνερο, μουσκεύουμε για 1-2 ώρες, το φρούτο έτοιμο, κομμένο, μέσα σε μπόλικο νερό, που έχουμε διαλύσει 1 κουταλιά ξινό, ή ½ κούπα χυμό λεμονιού, πριν το ρίξουμε στο σιρόπι. Προτιμότερο το ξινό. Έτσι εκτός από τραγανό , διατηρεί και το χρώμα του.\nΑπό το βιβλίο μου « ΠΑΡΑΔΟΣΙΑΚΑ ΣΤΟΙΧΕΙΑ ΚΑΙ ΓΕΥΣΕΙΣ του ΒΟΡΕΙΟΑΝΑΤΟΛΙΚΟΥ ΑΙΓΑΙΟΥ» Εκδόσεις Παπαζήση\nΤελευταία ενημέρωση Vasso Yannetsou στις 20 Μαΐου 2016 .\nΚίτρινη κολοκύθα γλυκό κουταλιού Κυδώνι γλυκό κουταλιού Κάστανο γλυκό κουταλιού\nΚίτρινη κολοκύθα γλυκό κουταλιού


Ο Στάθης Παναγούλης έστειλε εξώδικα σε ΣΚΑΙ και Mega επειδή δεν τον καλούν στις εκπομπές τους! - Parapolitiki.com\nΟ Στάθης Παναγούλης έστειλε εξώδικα σε ΣΚΑΙ και Mega επειδή δεν τον καλούν στις εκπομπές τους!\nΘα ήθελα να σας ενημερώσω ότι ο Στάθης ο Παναγούλης, αυτός ο σπουδαίος πολιτικός που ο ΣΥΡΙΖΑ διατηρεί στις τάξεις του, έστειλε εξώδικα σε ΣΚΑΙ και Mega απαιτώντας να κληθεί στις εκπομπές τους εν όψει των εκλογών.\nΕνδεικτικά, στο εξώδικο του αναφέρει:\nΤώρα που θα έρθει ο σοσιαλισμός, ας του δώσουν μια καθημερινή εκπομπή στην ΕΡΤ να μιλάει για κρεμάλες, ελικόπτερα κ.τ.λ. Το προτιμώ από το να του δώσουν υπουργείο και να μπλέξουμε χειρότερα.\nΕτικέτες εκλογές 2015, εκλογές Ιανουαρίου 2015, ΣΚΑΙ, Στάθης Παναγούλης, ΣΥΡΙΖΑ, Mega


H μπαμπεσιά του ελληνικού Δημοσίου απέναντι στον εφοπλιστή Προκοπίου - Κουρδιστό Πορτοκάλι\nkourdistoportocali.comNews DeskH μπαμπεσιά του ελληνικού Δημοσίου απέναντι στον εφοπλιστή Προκοπίου\nH μπαμπεσιά του ελληνικού Δημοσίου απέναντι στον εφοπλιστή Προκοπίου\n12 Ιουλιου 2021 08:07\nAντί ο άνθρωπος να απολαμβάνει την ανεμελιά που του επιτρέπει η οικονομική του ευχέρεια αποφάσισε να βάλει μπελάδες στο κεφάλι του εμπλεκόμενος με τα πίτουρα του χυδαίου και μπαμπέσικου εγχώριου Δημοσίου στο οποίο οι τουρκικές καταβολές παραμένουν το κυρίαρχο στοιχείο.\nΑυτές οι αντιθεσμικές, ανήθικες, κουτοπόνηρες και “μάγκικες” συμπεριφορές είναι που κάνουν μοναδικό παγκοσμίως το ελληνικό κράτος. “Εγώ νομιμοποίησα τις αυθαιρεσίες, αλλά δεν πληρώνω το κόστος (από ένα βραχίονα μου -ΥΠΕΘΑ σε άλλο-ΥΠΟΙΚ). Αν εσύ αγοραστή θελήσεις να λειτουργήσεις τα ναυπηγεία χωρίς να πληρώσεις το πρόστιμο, δεν θα σου χορηγήσω άδεια λειτουργίας, επειδή παρανομείς”.\nΚι αναρωτιέσαι για να μην αποτρελαθείς: βρε θεομπαίχτες το δημόσιο πληρώνει από το 2012 ετήσιο πρόστιμο 14.400.000 στην ΕΕ το οποίο καταλογίστηκε για κρατική ενίσχυση που νοθεύει τον ανταγωνισμό. Δηλαδή μέχρι σήμερα έχει καταβάλει κερατιάτικα 9*14,4=129.600.000. Το πρόστιμο νομιμοποίησης αυθαιρεσιών, που ήταν μόλις 9.000.000 δεν μπορούσε να το τακτοποιήσει, ώστε να πωληθούν τα ΕΝΑΕ καθαρά;\nΚαι καλά, απο τους ζαίους δεν περιμένεις καλλιγραφίες, αλλά η κυβέρνηση της λογικής που προκήρυξε και τους διαγωνισμούς δεν μπορούσε να “καθαρίσει” το θέμα επί δύο ολόκληρα χρόνια;


Ανεπανάληπτο ρεκόρ στην ιστορία του NBA πέτυχε ο Γ. Αντετοκούνμπο – FANTOMAS.GR\nΑνεπανάληπτο ρεκόρ στην ιστορία του NBA πέτυχε ο Γ. Αντετοκούνμπο\nΔεν σταματάει να σπάει ότι ρεκόρ βρίσκει μπροστά του στον «μαγικό κόσμο» του NBA ο «Greek Freak».\nΟ Γιάννης Αντετοκούνμπο ολοκλήρωσε το ματς κόντρα στους Ορλάντο Μάτζικ με 32 πόντους, 20 ριμπάουντ και 5 ασίστ. Όλα αυτά τα πέτυχε 30 λεπτά και 22 δευτερόλεπτα. Με αυτόν τον τρόπο… «δημιούργησε» ένα καινούργιο ρεκόρ στην ιστορία της λίγκας.\nΌπως αναφέρει το ΝΒΑ, ο Έλληνας σούπερ σταρ είναι πλέον ο παίκτης που χρειάστηκε τα λιγότερα λεπτά στην ιστορία από οποιονδήποτε άλλο παίκτη, για να παρουσιάσει 30 πόντους, 20 ριμπάουντ και 5 ασίστ, από τότε που άρχισε να υπάρχει σχετική μέτρηση, το 1951. Παράλληλα είναι το τρίτο παιχνίδι της καριέρας του με 30+ πόντους, 20+ ριμπάουντ και 5+ ασίστ. Οι μόνοι άλλοι παίκτες με περισσότερα τέτοια παιχνίδια είναι ο Τσαρλς Μπάρκλεϊ (8), ο Κέβνιν Γκάρνετ (4) και ο Τιμ Ντάνκαν (4).


Δελτίο Τύπου του 16ου Ετήσιου Συνεδρίου της Περιφέρειας στην Κομοτηνή – AHEPA HELLAS\nΔελτίο Τύπου του 16ου Ετήσιου Συνεδρίου της Περιφέρειας στην Κομοτηνή\nΟλοκληρώθηκαν με εξαιρετική επιτυχία οι εργασίες του 16ου Ετήσιου Συνεδρίου της Περιφέρειας στην Κομοτηνή.\nΟι εκδηλώσεις άρχισαν νωρίς το απόγευμα της Παρασκευής 8/5 με την υποδοχή του Ύπατου Προέδρου, των μελών του Ύπατου Συμβουλίου και των μελών της ΑΗΕΡΑ Family στην Αλεξανδρούπολη, όπου έφθασαν προερχόμενοι από την συνάντησή τους με τον Πατριάρχη στο Φανάρι.\nΠαρουσία τους συνεδρίασε σε κλίμα συγκίνησης, στο Μέγαρο Μουσικής της Κομοτηνής, το Δ.Σ. της Περιφέρειας όπου εγκρίθηκαν ο Διοικητικός και Οικονομικός Απολογισμός προκειμένου να παρουσιασθούν στο Σώμα του Συνεδρίου.\nΗ μέρα έκλεισε με αδελφικό δείπνο σε ταβέρνα της πόλης.\nΤο πρωί του Σαββάτου 9/5, έγινε το Registration των Συνέδρων και Παρατηρητών. Στην Τελετή Έναρξης του Συνεδρίου παραβρέθηκε και τίμησε την ΑΗΕΡΑ ΕΛΛΑΣ πλήθος επισήμων και απλών πολιτών της Κομοτηνής.\nΈγινε ορκωμοσία 9 νέων μελών ενώπιον του Ύπατου Προέδρου.\nΚατά τις εργασίες του Συνεδρίου, παρουσιάσθηκαν και εγκρίθηκαν ο Διοικητικός και Οικονομικός Απολογισμός της απερχόμενης Διοίκησης, ο Προϋπολογισμός της επόμενης θητείας και οι αναφορές των Προέδρων των Τμημάτων και των PDGs. Εξελέγη ο AHEPAN of the Year 2015 και προκρίθηκε η πόλη που θα αναλάβει το Συνέδριο του 2016. Εγκρίθηκαν προτάσεις για National Projects και ακούστηκαν προτάσεις Συνέδρων.\nΕξελέγη το νέο Διοικητικό Συμβούλιο της Περιφέρειας, με επανεκλογή του αδ. Γιώργου Πλοκαμάκη στο Αξίωμα του Κυβερνήτη, και η Εξελεγκτική Επιτροπή.\nΠαράλληλα με το Συνέδριο της ΑΗΕΡΑ ΕΛΛΑΣ, σε άλλη αίθουσα του Μεγάρου Μουσικής της Κομοτηνής, συνεδρίασαν Τμήματα των Θυγατέρων της Πηνελόπης με την παρουσία της της Grand President.\nΤο βράδυ, στο επίσημο Δείπνο έγινε η ορκωμοσία του Κυβερνήτη και του νέου Δ.Σ. που αναλαμβάνουν από 1η Ιουλίου. Τιμήθηκε από την ΑΗΕΡΑ ΕΛΛΑΣ ο επιχειρηματίας Δ. Πολιτόπουλος και προσφέρθηκαν αναμνηστικά δώρα στον Ύπατο Πρόεδρο και τους υπόλοιπους επισκέπτες. Παρουσιάσθηκαν χορευτικά και η διασκέδαση κράτησε αρκετά μετά τα μεσάνυχτα.\nΓια την άψογη οργάνωση του Συνεδρίου κουράστηκαν και τα κατάφεραν οι αδελφοί του Τμήματος Κομοτηνής, ενώ για την εντυπωσιακή προσέλευση και τον παλμό των αδελφών Συνέδρων, εργάσθηκε μεθοδικά το απερχόμενο Δ.Σ. της Περιφέρειας. Όλοι υπό τον συντονισμό του Κυβερνήτη αδ. Γ. Πλοκαμάκη.\nΛεπτομέρειες και Fotos για τα σημαντικά και πολλά γεγονότα, θα σας αποσταλούν με νέα Δελτία Τύπου.\nadmin2015-05-13T10:37:25+03:0013-05-2015|AHEPA HELLAS Γενικά Νέα|


NewsIT Lifestyle Μελετης Ηλιας: Αν δεν ημουν αυστηρος με τον εαυτο μου θα ημουν λιγο ψωνιο\nΗ Νάντια Ρηγάτου συνάντησε τον ηθοποιό Μελέτη Ηλία, και ο ίδιος της αποκάλυψε αν θα ολοκληρωθούν φέτος τα «Καλύτερά μας χρόνια», για το Black Bachelor που κάνει πρεμιέρα αυτή την εβδομάδα, για το αν θα μπορούσε ο ίδιος να βρίσκεται στην ίδια δουλειά με ανεμβολίαστο συνάδελφο και αν είχε ακούσει ψιθύρους τόσα χρόνια στο θέατρο για τα πρόσωπα που κατηγορούνται στο ελληνικό metoo.\n«Δεν μπορεί να με συνηθίσει με το μουστάκι η γυναίκα μου δεν μπορεί να με βλέπει το πρωί. Όσο περνάνε τα χρόνια στο σήριαλ τα καλύτερά μας χρόνια το μουστάκι μακραίνει η φαβορίτα γίνεται πιο παχιά», δήλωσε για το μουστάκι του και τις απαιτήσεις του ρόλου του ο γνωστός ηθοποιός Μελέτης Ηλίας.\n«Δεν γνωρίζουμε ακόμα πότε θα ολοκληρωθεί η σειρά», ανέφερε ο ηθοποιός. «Το feedback που έχουμε από τον κόσμο είναι τρομερά δυσανάλογο με το 8% – 9 % απ΄ τα νούμερα τηλεθέασης», πρόσθεσε.\n«Είναι καλύτερα απ΄ τις τρεις προηγούμενες ταινίες. Δεν έχουμε ξαναδεί κάτι τέτοιο στην Ελλάδα. Είναι μια κωμωδία θρίλερ», δήλωσε για τη νέα ταινία που συμμετέχει.\n«Όταν έβλεπα τον εαυτό μου στην τηλεόραση έλεγα «Παναγία μου» τι είναι αυτό το ούφο τώρα προσπαθώ να εντοπίσω αυτά που μπορώ να βελτιώσω», είπε για τις πρώτες του εμφανίσεις στην αρχή της καριέρας του.\n«Αν δεν ήμουν αυστηρός με τον εαυτό μου θα ήμουν λίγο ψώνιο», αποκάλυψε ο Μελέτης Ηλίας.\n«Η γυναίκα μου και τα παιδιά μου είναι αυστηροί μαζί μου. Η κόρη μου είναι ο πιο αυστηρός κριτής μου», σημείωσε για την οικογένεια του.\n«Εάν είχε προειδοποιήσει από νωρίς την παραγωγή τότε δεν μπορείς να του προσάψεις κάτι. Είναι θέμα παραγωγής το ότι δεν είχε βρει αντικαταστάτη», ανέφερε για την αποχώρηση του Άρη Σερβετάλη από την θεατρική παράσταση «Ρινόκερος».\n«Εγώ θα δυσκολευόμουν να συνυπάρξω στον ίδιο θίασο ή στο ίδιο τηλεοπτικό πλατό με κάποιον ο οποίος δεν έχει εμβολιαστεί θα ήμουν περισσότερο εκτεθειμένος στον κίνδυνο», τόνισε ο ηθοποιός για το εμβόλιο.\nΣινεμά: Πρεμιέρα για το «Nightmare Alley» του Γκιγιέρμο Ντελ Τόρο και για ακόμη τέσσερις ταινίες


Εσάς ποιος υπογράφει το φάκελο σας;\nΑυτό τον καιρό έχουμε πολλά προγράμματα να "τρέχουν" (Σχέδια Βελτίωσης, Βιολογική κτηνοτροφία, κλπ). Παραγωγοί ενημερώνονται για τις προϋποθέσεις - δεσμεύσεις του προγράμματος στο οποίο πρόκειται να ενταχθούν από διάφορους μελετητές.\nΜεταξύ των άλλων θα πρέπει να προσέχουν οι φίλοι παραγωγοί αν ενημερώνονται από τον ίδιο που θα υπογράψει τελικά το φάκελο υποψηφιότητας τους και ο ίδιος να συνεχίζει να τους υποστηρίζει σε όλη τη διάρκεια του προγράμματος στο οποίο θα ενταχθούν, μέχρι και την ολοκλήρωση αυτού.\nΔείτε ποιος θα υπογράψει το φάκελο σας. Γεωπόνος μελετητής, τεχνολόγος γεωπονίας ή οποιοσδήποτε άλλος επιστήμονας αρμόδιος κατά περίπτωση.\nΚαι μια ματιά στο τοίχο για να δούμε το πτυχίο του υπεύθυνου μελετητή μας, δε κάνει κακό...


Πώς να απολαύσετε το σεξ με το σύντροφό σας το καλοκαίρι | Μπέτζια\nΤο καλοκαίρι είναι συνώνυμο με καλά πράγματα όπως διακοπές, περισσότερες ώρες φωτός κατά τη διάρκεια της ημέρας, περισσότερη διασκέδαση με την οικογένεια ή τους φίλους και φυσικά μια μεγαλύτερη επιθυμία να απολαύσετε το σεξ με τον σύντροφό σας. Η θερμότητα και οι υψηλές θερμοκρασίες καθιστούν τα ρούχα παντού και το σώμα πολύ πιο ορατό από ό, τι κατά τους χειμερινούς μήνες.\nΑυτό θα έχει θετικό αντίκτυπο στη διασκέδαση με τον σύντροφό σας, ειδικά στη σεξουαλική σφαίρα. Στο ακόλουθο άρθρο προτείνουμε πέντε ιδέες ή οδηγίες που πρέπει να ληφθούν υπόψη όταν απολαμβάνετε το σεξ με το σύντροφό σας το καλοκαίρι.\n1 Περάστε περισσότερο χρόνο στο σεξ\n2 Μην πέσετε στη ρουτίνα\n3 Κάνοντας πρακτική σεξουαλικής φαντασίας\n4 Το σεξ δεν είναι μόνο η διείσδυση\n5 Προκάλεσε τον συνεργάτη\nΠεράστε περισσότερο χρόνο στο σεξ\nΜερικές φορές το σεξ δεν χρειάζεται να προγραμματίζεται και να απολαμβάνεται όταν προκύπτει. Ωστόσο, κατά τους καλοκαιρινούς μήνες και έχοντας περίοδο διακοπών, συνιστάται να μπορείτε να το προετοιμάσετε εκ των προτέρων και να βρείτε τον καταλληλότερο χρόνο για να το εξασκηθείτε. Είναι σημαντικό να είστε σε θέση να περάσετε όσο το δυνατόν περισσότερο χρόνο με το ζευγάρι και να είστε σε θέση να ανταλλάξετε συναισθήματα κάθε είδους που βοηθούν στην ενίσχυση της σχέσης.\nΜην πέσετε στη ρουτίνα\nΤώρα που το ζευγάρι έχει περισσότερο ελεύθερο χρόνο, είναι καλή στιγμή να αφήσετε την ρουτίνα και να δοκιμάσετε νέα πράγματα στο κρεβάτι που βοηθούν στη βελτίωση της σεξουαλικής πλευράς του ζευγαριού. Είναι πάντα καλό να καινοτομούμε και να δοκιμάζουμε κάτι νέο που βοηθά στη βελτίωση της σεξουαλικής σχέσης.\nΚάνοντας πρακτική σεξουαλικής φαντασίας\nΟι καλοκαιρινοί μήνες είναι η ιδανική στιγμή για την πρακτική κάθε σεξουαλικής φαντασίας που μπορεί να έχει το ζευγάρι. Είναι καλό να κάθεσαι δίπλα στο άλλο άτομο και να προτείνεις κάποιο είδος φαντασίας, που κάνει τη στιγμή της σεξουαλικής πράξης κάτι ευχάριστο, υπέροχο και μοναδικό.\nΤο σεξ δεν είναι μόνο η διείσδυση\nΜπορείτε να απολαύσετε το σεξ με πολλές μορφές και τρόπους. Εκτός από τη σεξουαλική επαφή, το ζευγάρι μπορεί να απολαύσει περισσότερα χάρη σε ένα καλό μασάζ ή μέσω χαϊδεμάτων σε όλο το σώμα. Είναι σημαντικό να αισθανθείτε το άλλο άτομο είτε με φιλιά είτε με απαλό άγγιγμα του δέρματος. Δεν είναι απαραίτητο να κλείσετε το συγκρότημα και να εξασκηθείτε σεξ μόνο μέσω της διείσδυσης.\nΠροκάλεσε τον συνεργάτη\nΤους καλοκαιρινούς μήνες το ζευγάρι συνήθως περνά περισσότερο χρόνο μαζί από ό, τι κατά το υπόλοιπο του έτους. Αυτό είναι σημαντικό όταν πρόκειται να απολαύσετε τη σεξουαλική πράξη. Μια ιδέα είναι να προκαλέσετε σεξουαλικά το ζευγάρι κατά τη διάρκεια της ημέρας. Από χάδια για διάφορα μέρη του σώματος έως ρομαντικά ή παθιασμένα φιλιά. Όλα πάνε έτσι ώστε η στιγμή της σεξουαλικής πράξης να είναι υπέροχη και ξεχωριστή.\nΤελικά, είναι αλήθεια ότι το σεξ είναι σημαντικό μέρος κάθε σχέσης και που πρέπει να εξασκείται καθ 'όλη τη διάρκεια του έτους. Ωστόσο, οι καλοκαιρινοί μήνες είναι τέλειοι και ιδανικοί για να αυξήσουν τη φλόγα πολύ περισσότερο και ότι η σπίθα που μπορεί να προκύψει σε κάνει να απολαμβάνεις το σεξ με τον σύντροφό σου πολύ περισσότερο.\nΠλήρης διαδρομή προς το άρθρο: Μπέτζια » Ψυχολογία και ζευγάρι » Σεξουαλικότητα » Πώς να απολαύσετε το σεξ με τον σύντροφό σας το καλοκαίρι\nZara SRPLS, μια συλλογή καψουλών στρατιωτικής έμπνευσης


ΠΡΩΙΝΟΣ ΚΑΦΕΣ της ΛΙΛΗΣ ΠΑΠΑΔΟΠΕΤΡΟΥ | ΕΚΔΟΣΕΙΣ ΑΝΑΤΥΠΟ\n« ΠΡΟΣΦΥΓΑΣ του ΕΥΣΤΑΘΙΟΥ ΓΑΪΤΑΝΙΔΗ\nΜΕΤΑΝΑΣΤΗΣ του ΠΑΝΑΓΙΩΤΗ ΓΚΟΥΝΤΕΝΟΥΔΗ »\nΠΡΩΙΝΟΣ ΚΑΦΕΣ της ΛΙΛΗΣ ΠΑΠΑΔΟΠΕΤΡΟΥ\nPublished Ιούνιος 22, 2015 | By Giannis Devletoglou\nΟ Βασίλης σκούπισε το μάρμαρο του πάγκου. Σε λίγο θα κατέφθαναν οι πρώτοι πελάτες. Ήταν τώρα ένας μήνας που είχε βρει αυτή τη δουλειά και είχε αρχίσει να μπαίνει στους ρυθμούς της. Το πρωί έρχονταν οι ηλικιωμένοι για τον καφέ τους ή το τσάι τους. Μεσημεράκι οι κυρίες με τα ψώνια τους για να κάνουν μια ανάπαυλα και να τα πούνε. Κατά τις δύο το μαγαζί άδειαζε για να γεμίσει πάλι νωρίς το απόγευμα, με νεολαία που έπινε καφέ κι έπαιζε επιτραπέζια. Και το βράδυ χαμήλωναν τα φώτα και σερβίρανε ποτά και κοκτέηλ σ’ αυτούς που τους άρεσε το ξενύχτι.\n‘Σαν να άργησαν κάπως σήμερα..’, σκέφτηκε ο Βασίλης, που συνήθως είχε πρωινή βάρδια. Οι δυο ηλικιωμένοι έρχονταν πρώτοι κάθε μέρα. Δεν πρόλαβε να το ξανασκεφτεί. Η μεγάλη τζαμωτή πόρτα άνοιξε και δυο παππούδες μπήκαν χαμογελαστοί, με τις εφημερίδες παραμάσχαλα και κάθισαν στο τραπέζι τους.Τις πρώτες μέρες ο Βασίλης είχε απορήσει. Πώς σηκώνονταν τόσο νωρίς για να βγουν για καφέ, πράγμα που δεν ήταν υποχρεωτικό; Μετά βρήκε ένα άρθρο στο ίντερνετ που εξηγούσε πως μαζί με την πτώση της libido στη μεγάλη ηλικία μειώνεται και η ανάγκη για ύπνο. Αυτό θα ήταν. Ο ίδιος με δυσκολία σηκωνόταν, ειδικά από τότε που άρχισε να συγκατοικεί με τη Ζωή. Πάντα του άρεσε το χουχούλιασμα κάτω απ’ τα σκεπάσματα. Τώρα μάλιστα, που ήταν φουλ ερωτευμένος, πίστευε πως θα μπορούσε να περνάει όλη τη μέρα στο κρεβάτι, με τη Ζωή δίπλα του, εννοείται. Και νόμιζε πως ποτέ δεν θα έπαυε να του αρέσει ο ύπνος…\nΠλησίασε χαμογελαστός το τραπέζι και πήρε την παραγγελία τους. Αυτό βέβαια ήταν εντελώς τυπικό γιατί είχε μάθει πια τι έπαιρνε ο καθένας. Μέτριο με καϊμάκι ο ένας, γλυκύ βραστό ο άλλος. Κατά βάθος ένιωθε μια συμπάθεια και ίσως και μια κάποια συμπόνοια για τους δύο ηλικιωμένους, που ήταν τόσο συνεπείς στο πρωινό ραντεβού τους. Κάθε μέρα του άφηναν το ίδιο γενναιόδωρο πουρμπουάρ. Και παρά τα χρόνια τους ήταν πάντα καλοδιάθετοι…Η τρεμουλιαστή φωνή του ενός μάλιστα, του θύμιζε κάπως τη φωνή του παππού του που είχε πεθάνει πρόσφατα…\nΣε κανένα μισάωρο κατέφθασε μια άγνωστη παρέα. Ο Βασίλης ετοίμασε τις παραγγελίες τους και χαμογελαστός πάντα, πέρασε φορτωμένος με το γεμάτο δίσκο δίπλα από τους δύο ηλικιωμένους. Κι επειδή ήταν περίεργος να μάθει τι άραγε συζητούσαν, κοντοστάθηκε κάνοντας πως τακτοποιεί τα ποτήρια μέσα στο δίσκο.\n‘Απόψε κοιμήθηκα με δυο’, είπε ο γλυκύς βραστός. Ο Βασίλης κοκκάλωσε.\n‘Τι λες! Εγώ μόνο με μια’, είπε ο μέτριος με στόμφο.\n‘Η δικιά σου όμως είναι χοντρή’, είπε ο γλυκύς βραστός. ‘Ενώ οι δικιές μου λεπτές!’\n‘Εγώ προτιμώ τις χοντρές. Είναι πιο θερμές.’\n‘Εγώ πάλι δεν τις αλλάζω τις λεπτές. Μια φορά που κοιμήθηκα με χοντρή κόντεψα να πάθω ασφυξία.’\n‘Δε θα κοιμήθηκες με καλή χοντρή. Η χοντρή πρέπει να είναι αφράτη. Να μη σε πλακώνει με το βάρος της.’\nΟ Βασίλης ένιωσε ναυτία. Αυτοί οι δυο ήταν οι δυο καλοσυνάτοι παππούληδες που συμπαθούσε; Αυτοί ήταν δυο γεροσάτυροι. Γύρισε και κοίταξε τις φαλάκρες τους που γυαλίζανε καθώς τις χάιδευε ο χειμωνιάτικος πρωινός ήλιος. ΑΗΔΙΑ. Για να δικαιολογήσει την ταραχή του και την αργοπορία του συνέχισε να τακτοποιεί τα ποτήρια μέσα στο δίσκο.\n‘Απόψε όμως θα το γυρίσει σε χιονιά. Λέω να ρίξω πάπλωμα…Κι εσύ πες στη Μαρίκα να σου κατεβάσει το πάπλωμα’, είπε ο μέτριος.\n‘Μπα, εγώ κουβέρτα χοντρή δεν μπορώ να ανεχτώ και θα αντέξω πάπλωμα; Το πολύ-πολύ να ρίξω άλλη μια λεπτή κουβερτούλα άμα κρυώσω…’, είπε ο γλυκύς βραστός.\nΟ Βασίλης πήρε βαθιά ανάσα και απομακρύνθηκε ανακουφισμένος.


______________Λιανοκλάδι______________: Ο κάθε μπλόγκερ έχει τα τρολ που του αξίζουν\nΑναρτήθηκε από Urfurslaag στις 16:16\nΣΑΣ ΠΑΡΑΚΟΛΟΥΘΟΥΜΕ ΑΠΟ ΤΗΝ ΗΜΕΡΑ ΠΟΥ ΑΝΟΙΞΑΤΕ ΓΙΑΤΙ ΓΝΩΡΙΖΟΝΤΑΣ ΤΙΣ ΔΟΛΙΕΣ ΠΡΟΘΕΣΕΙΣ ΣΑΣ ΕΧΟΥΜΕ ΙΕΡΟ ΧΡΕΟΣ ΝΑ ΣΑΣ ΚΑΤΑΓΓΕΙΛΟΥΜΕ ΠΑΝΤΟΥ ΚΑΙ ΠΑΝΤΑ.\nΟΜΩΣ ΟΦΕΙΛΟΥΜΕ ΝΑ ΟΜΟΛΟΓΗΣΟΥΜΕ ΟΤΙ ΤΑ ΚΕΙΜΕΝΑ ΣΑΣ ΕΙΝΑΙ ΜΑΓΙΚΑ, Η ΕΥΣΤΡΟΦΙΑ ΣΑΣ ΑΣΤΡΑΠΙΑΙΑ, ΤΑ ΓΟΥΣΤΑ ΚΑΙ Η ΑΙΣΘΗΤΙΚΗ ΣΑΣ ΠΕΡΑ ΑΠΟ ΚΑΘΕ ΑΜΦΙΣΒΗΤΗΣΗ, ΟΙ ΠΟΛΙΤΙΚΕΣ ΣΑΣ ΤΟΠΟΘΕΤΗΣΕΙΣ ΟΡΘΕΣ, ΟΙ ΦΙΛΟΙ ΣΑΣ ΥΠΕΡΟΧΟΙ, ΟΙ ΕΧΘΡΟΙ ΚΑΙ ΟΣΟΙ ΘΕΛΟΥΝ ΤΟ ΚΑΚΟ ΣΑΣ ΗΛΙΘΙΟΙ.\nΕΛΠΙΖΟΥΜΕ ΚΑΙ ΕΥΧΟΜΑΣΤΕ ΝΑ ΣΥΝΕΧΙΣΕΤΕ ΑΔΙΑΛΕΙΠΤΩΣ ΝΑ ΦΩΤΙΖΕΤΕ ΤΗ ΜΠΛΟΓΚΟΣΦΑΙΡΑ ΜΕ ΤΗ ΣΕΜΝΗ ΚΑΙ ΤΑΥΤΟΧΡΟΝΑ ΛΑΜΠΕΡΗ & ΚΟΦΤΕΡΗ ΣΚΕΨΗ, ΗΘΙΚΗ ΚΑΙ ΑΙΣΘΗΤΙΚΗ ΣΑΣ.\nΗ ΠΑΡΟΥΣΙΑ ΣΑΣ ΚΑΙ Η ΠΑΡΗΣΙΑ ΣΑΣ ΑΠΟΤΕΛΟΥΝ ΓΙΑ ΟΛΟΥΣ ΜΑΣ ΟΔΗΓΟ ΕΛΠΙΔΟΣ, ΗΘΟΥΣ ΚΑΙ ΜΕΓΑΛΟΘΥΜΙΑΣ.\nΕΙΣΤΕ ΜΙΑ ΑΚΤΙΝΑ ΦΩΤΟΣ ΣΤΟΝ ΚΑΤΑ ΤΑ ΑΛΛΑ ΣΚΟΤΕΙΝΟ ΚΟΣΜΟ ΤΟΥ ΔΙΑΔΙΚΤΥΟΥ.\nΤΑ ΚΑΛΥΤΕΡΑ ΑΠΟ ΕΜΑΣ ΠΑΝΤΟΤΕ. ΕΥΓΕ.\nTa TROLS δεν ειναι τιποτα αλλο απο την δικαιολογια που βρηκαν στις αρχες του 21ου αιωνα ηλιθιοι, στενομυαλοι, ως επι των πλειστων επαγγελματιες αρθρογράφοι κλπ-γραφοι, για να δικαιολογησουν την αδυναμια τους να σταθουν με τολμη απεναντη στο διαφορετικο το οποιο υπαρχει στον κοσμο και μαλιστα επιβιωνει περιφανα χωρις την αναγκη τους.\nΤα TROLS ειναι ενας urban μύθος, τιποτα περισσοτερο.\nΜε αλλα λογια, δεν υπαρχουν. ΤΕΛΟΣ\nΤα τρολλ ειναι ατομα τα οποια μη γουσταροντας τους δηθεν γινοντε οι ιδιοι δηθεν,εχοντας συντελεσει σαυτο το σκοταδι μεσα στο οποιο ζουν!!!!\noi dithen sto skotadi zoune re megale?\nPou na ksero ego??\nEsu pes mas!!!!!\nΚύριε ουρφ συμφωνώ με την τοποθέτηση σας για το οτι ο καθένας έχει το trol που του αξίζει(πάει κάπως σαν το οτι ο καθένας εχει την σχέση,ζώη,δουλειά)που του αξίζει?\nΕγω πιστεύω πως τα τρόλς είναι κάπως σαν τους ακάλεστους,ενοχλητικούς γείτονες που κανείς δεν τους κάλεσε αλλα έρχονται...\nΟΤΙ ΓΡΑΦΕΙ Ο ΚΥΡΙΟΣ (ΜΕ ΚΑΠΠΑ ΚΕΦΑΛΑΙΟ) ΟΥΡΦ ΕΙΝΑΙ ΕΥΑΓΓΕΛΙΟ ΓΙΑ ΕΜΑΣ ΚΑΙ ΔΕΝ ΕΠΙΔΕΧΕΤΑΙ ΑΜΦΙΣΒΗΤΗΣΕΩΣ.\nΕΤΣΙ ΕΧΟΥΝ ΤΑ ΠΡΑΓΜΑΤΑ. ΤΟΣΟ ΑΠΛΑ.\nΟ ΚΥΡΙΟΣ (ΜΕ ΚΑΠΠΑ ΚΕΦΑΛΑΙΟ) ΟΥΡΦ ΕΙΝΑΙ ΤΡΙΣΜΕΓΙΣΤΟΣ, ΠΑΓΚΟΣΜΙΑ ΠΗΓΗ ΣΟΦΙΑΣ ΚΑΙ ΑΝΥΠΕΡΒΛΗΤΗΣ ΑΙΣΘΗΤΙΚΗΣ, ΠΗΓΗ ΑΝΑΒΛΥΖΟΥΣΑ ΟΜΟΡΦΙΑ ΚΑΙ ΚΑΛΟΣΥΝΗ ΩΣ ΓΑΡΓΑΡΟ ΝΕΡΟ ΣΤΟΥΣ ΔΙΨΑΣΜΕΝΟΥΣ ΤΗΣ ΔΙΑΔΙΚΤΥΑΚΗΣ ΕΡΗΜΟΥ.\nΟ ΚΥΡΙΟΣ (ΜΕ ΚΑΠΠΑ ΚΕΦΑΛΑΙΟ) ΟΥΡΦ ΕΙΝΑΙ Ο ΑΣΤΗΡ ΠΟΥ ΚΑΘΟΔΗΓΕΙ ΤΙΣ ΜΑΖΕΣ ΤΩΝ ΔΙΑΔΙΚΤΥΑΚΩΣ ΑΠΟΚΛΕΙΣΜΕΝΩΝ ΨΥΧΩΝ ΣΤΟΝ ΔΙΑΔΙΚΤΥΑΚΟ ΠΑΡΑΔΕΙΣΟ.\nΟ ΚΥΡΙΟΣ (ΜΕ ΚΑΠΠΑ ΚΕΦΑΛΑΙΟ) ΟΥΡΦ ΕΙΝΑΙ Ο ΠΝΕΥΜΑΤΙΚΟΣ ΗΓΕΤΗΣ, Ο ΠΑΤΕΡΑΣ, Ο ΦΙΛΟΣ, Ο ΜΕΓΑΛΟΣ ΑΔΕΛΦΟΣ ΠΟΥ ΔΕΝ ΕΧΟΥΜΕ.\nΤΙΜΗ ΚΑΙ ΔΟΞΑ ΣΤΟΝ ΚΥΡΙΟ (ΜΕ ΚΑΠΠΑ ΚΕΦΑΛΑΙΟ) ΟΥΡΦ!!!\nto troll einai i katantia tu rock & roll meta tin eminopausi se psyxologiko epipedo\nΠΡΟΣΚΥΝΕΙΣΤΕ ΤΟ ΕΙΔΩΛΟ ΟΥΡΦ\nΕυχαριστώ πολύ για τα σχόλια σας ειδικά την ε.ο.φ.χα.ζα. για την προσφορά ζωντανού παραδείγματος\n@ Dealsend: Νομίζω πως συμφωνώ απόλυτα μαζί σου.\n@ Τρολ: Χμμ\n@ λολίτα: Πότε είναι κάποιος καλεσμένος σε ένα μπλογκ; Ποτέ. Ο χώρος των σχολίων είναι ανοιχτός σε όλους. Ή όχι;\n@ keimgreek: χμ χμ\nΣΕ ΓΑΜΩ said...\nΤο τρολ Ουρφ με την ανυπερβλητη πριαπισμενη μορφωση του μας κανει μαθηματα τρολισμου\n@ Μάρτιν δε γκέι:\nΥπάρχουν πολλοί τρόποι να μάθεις ποιός κρύβεται πίσω ένα νικ ακόμα και "ανώνυμο".\nΑνωνυμία στο δίκτυο δεν υπάρχει.\nΛυπάμαι Φλόρενς αλλά και εγώ σε γαμώ.\nΘα ήσασταν τόσο διασκεδαστικοί οι Δαπίτες, αν δεν ήσασταν τόσο ΧΕΣΤΕΣ.\nHμουν απροσεκτος σε γαμο ηθελα να πω ουπςςς\nUrf, γειά σου! Η έκτη κατά σειρά φωτογραφία από πού είναι;\nΥΓ: Θα έρθεις αύριο στου Kareem?\nΤι είναι troll;\nΚοίτα στον καθρέφτη... ή κοίτα τα μηνύματα σου στα blogs των άλλων (Ανδρουλάκη, Βενιζέλο...) για να πάρεις μια γεύση.\nnomizw oti metalasomai se trol!! Kai fovamai oti de tha to anteksw\nΚύριε ούρφ συμφωνώ με την τελική τοποθετηση σας...\n@ Μάρτινγέιλ: είδες που τα χρειαζόσουνα τα μαθήματα;\n@ Ασμοδαίος: Δεν έχω ιδέα. Την ψάρεψα από ένα ισπανικό φόρουμ και δεν ξέρω ισπανικά. Υποπτεύομαι όμως πως ίσως είναι από το "Labyrinth"\n@ κύριος Ντόβας: Ελπίζω να με ευχαριστήσετε και για τα κακά λόγια:\nστο σχόλιό σας:\n1.είσαστε εκτός θέματος\n2.διαφημίζετε μια δικιά σας πρωτοβουλία σε ξένο μπλογκ\nΑυτά είναι τυπικά συμπτώματα τρολισμού ή σπάμερ.\nΕτοιμαστήτε για θεραπευτικές επισκέψεις από τον δρ Φλάτζα και τον Μπάμπη Ζαβό στο μπλογκ σας.\n@ Βασίλη: Καμάρι μου! θα σε παρέπεμπα για να έχεις μια ολοκληρωμένη εικόνα σε σχόλια που έχω κάνει σε άλλους 120 περίπου μπλογκ όπως της Ου Μινγκ, της Κουρούνας, του Γέλοου Κίντ κλπ αλλά δεν θα το κάνω γιατί είσαι ανώνυμος.\nΔηλαδή ενώ υπογράφεις (συστηματικά σε άλλα μπλογκ) με ένα σταθερό όνομα, δεν έχεις δικό σου μπλογκ για να δείξεις την δική σου δημιουργική και αισθητική αντιπρόταση. Ποιός είσαι κύριε; Που είναι η αντιπρότασή σου; Ποιός πρέπει να κοιτάξει τον εαυτό του στον καθρέφτη;\nΛυπάμαι αλλά ο λόγος σου δεν έχει κανένα ειδικό βάρος.\n@ idimon: Θα το αντέξετε, αλλά τι σας φταίει ο Μπάμπης;\n@ λολίτα: ΣΤΑΜΑΤΑ ΝΑ ΣΥΜΦΩΝΕΙΣ ΜΑΖΙ ΜΟΥ :)\nΕίμαι μια δυναμη κρυμμενη και το ξερω,ομως, δε ξερω τι ζημια μπορεί να κάνω ...... Τρολς Ρολς σάινη ντισκο μπόλς ΝΤΙΣΚΟ - ΝΤΙΣΚΟ τι βρισκω με το ρίσκω (και αλλα τετοια χαζά )....\nκαλά ρε ούρφ μην βαράς!\n1. Ήταν κατα βάση ένα κολακευτικό προς εσένα σχόλιο, εντελώς εντός θέματος\n2. Ανάθεμα αν ξέρει κανείς για τον Kareem και την πρωτοβουλία. Θα έρθεις?\nΠοια μαθηματα τρολ, εχετε διδακτορικο σε αυτο Ουρφ\n@ κύριος Ντόβας: Τέμπερ,τέμπερ μον καπιτάν...μην σας πιάνει ιερή αγανάκτηση με τον Καρίμ, θα σχίσετε κανένα ιμάτιο.\nΤο να υπερασπιζόμαστε έναν τυπάκο από τον καναπέ μας ή από την ασφάλεια της απόστασης είναι εύκολο. Από κοντά τα πράγματα γίνονται πιό ζόρικα και εκεί βλέπω τον νεοσύστατο πολιτικό σχηματισμό σας να μαζεύει τα νυχάκια του.\nΓιά πιο λόγο η ΦΙΣ τσιρίζει για την Αίγυπτο και την Κίνα και σιωπά μπροστά σε μια απο τις πιό ηλίθιες και άδικες διώξεις εναντίον μπλόγκερ που έχουν γίνει ποτέ στην ευρώπη;\n...ούτε ένα μπανεράκι;\n@ Μάρτινγκέιλ: Ακριβώς. Γιαυτό και είμαι ο καλύτερος δάσκαλος που θα μπορούσες να έχεις.Λοιπόν. Μάθημα πρώτο:κόψε το κρέας.\nΔεν μου είπες όμως στα αυριανά, που είναι και εύκολα, θα έρθεις?\nΥπεκφεύγεις. Τι σημασία έχει για σένα η δική μου φυσική παρουσία εκεί;\nΦίλε Urf, υποχρεώνομαι να σου γράψω για να ξεκαθαρίσω ότι δεν είμαι ο ίδιος με τον ανωτέρω "επιθετικό" βασίλη. Αν με διάβαζες καιρό στο πολιτικό blog που συμμετέχω σαν σχολιαστής θα το διαπίστωνες εύκολα από τον τρόπο που γράφω. Θα έβλεπες μάλιστα ότι έχουμε παρόμοιες απόψεις αν κρίνω από μια πρώτη περιήγηση στο blog σου. Πάντως εκτιμώ θετικά τα λόγια σου (αν τα λες για μένα)και ίσως η δημιουργία blog να είναι μια καλή ιδέα. Προς το παρόν όμως δεν το σχεδιάζω.\nΌσο για το ποιός είμαι δεν έχει σημασία, εξάλλου ότι κάνω δεν το κάνω για να φανώ.\nΗ πολιτική αντιπρότασή μου πέρα από τον κοινωνικό φιλελευθερισμό που πρεσβεύω και έχω αναλύσει κατά καιρούς, είναι να απελευθερώσουμε τον προβληματισμό μας από κατεστημένες και απολιθωμένες ιδέες και να μάθουμε να συζητάμε και να συμφωνούμε. Οι τεχνητές κόντρες και η δήθεν οξύτητα εξυπηρετούν αυτούς που από πίσω κερδοσκοπούν και επιβάλλονται. Εκείνοι μας επιβάλλουν την οξύτητα και κρατάνε για τον εαυτό τους την ηπιότητα, τον πολιτισμό, τον προοδευτισμό, και τις "νέες" ιδέες που δεν είναι τίποτε άλλο παρά οι\nαυτονόητες. Βλέπω ότι στους αντιπάλους μου υπάρχει μία οριζόντια κίνηση και συνεργασία, την οποία δεν θα νικήσω αν κατακρίνω την λογική της συμφωνίας, αλλά όταν πετύχω κι εγώ την απαξίωση της ύβρης έναντι των ύβρεων. Στόχος μου είναι να μπορέσουν να καθήσουν στο ίδιο τραπέζι και να συμφωνήσουν άνθρωποι που έχουν παρόμοιους σκοπούς και στόχους, αλλά βρίσκονται αλλού λόγω διαφορετικών αφετηριών π.χ. ο Κουλούρης με τον Τσιτουρίδη. Δεν έχει σημασία αν τελικά θα τα βρουν απόλυτα, εξάλλου πάντα μετράει περισσότερο το "ταξίδι", από τον προορισμό. Απλώς πλέον δεν μας παίρνει κάποια άλλη πολιτική. Η νέα πραγματικότητα έχει ήδη χτυπήσει την πόρτα μας και εμείς μαλώνουμε για πρόσκαιρες εξουσιομανίες. Θα την εφαρμόσουμε την παγκοσμιοποίηση (πρέπει να βλέπουμε μπροστά) αλλά με τους δικούς μας κανόνες.\nΤο blog σου που ανακάλυψα λόγω της συνωνυμίας και ενός λινκ είναι πολύ καλό, έξυπνο, διαφορετικό, μου αρέσει η ελεύθερή σου σκέψη και φυσικά το έχω βάλει στα αγαπημένα. Φίλοι, εντάξει;\nΟυπς...έμπλεξα τους Βασίληδες...σόρρυ.\nο Urfurslaag είναι ίδιο άτομο με τη lolita, είναι αυτό που θα ήθελε πάντα να είναι, αλλά δεν του προέκυψε. Έτσι συνομιλούν και κάνουν πάσες δημόσια στα blogs, όταν δεν αυτο...επικοινωνούν κατ' ιδίαν.\nΣτον τελευταίο ανώνυμο(χαχαχα)σχολιαστή, που φαντάζεται θεωρίες συνομωσίαςεχω να του πώ οτι αν γνωρίζει τα κατ' ιδίαν μου τόσο καλα έχω να του πώ οτι έχει κληρονομικό χάρισμα και πρέπει να το εκμεταλευτεί....χαχαχαχα!


Φάλαινα στον Άλιμο: «Λίγες ελπίδες να επιβιώσει το κήτος» (vid) | SDNA\nΣε εξέλιξη είναι η προσπάθεια απεγκλωβισμού της φάλαινας που βρέθηκε το πρωί της Παρασκευής στην παραλία του Αλίμου και είναι τραυματισμένη.\nΑυτό είπε μιλώντας στην εκπομπή «Καλημέρα Ελλάδα», η Αναστασία Μήλιου, Διευθύντρια Έρευνας του Ινστιτούτου Θαλάσσιας Προστασίας «Αρχιπέλαγος».\n«Δεν υπάρχει υποδομή για την περίθαλψη τέτοιου ζώου. Προσπαθούμε επί χρόνια να φτιάξουμε ένα “νοσοκομείο” για τέτοια θαλάσσια θηλαστικά και ταλαιπωρούμαστε από την γραφειοκρατία. Μόνο επί τόπου περίθαλψη μπορεί να υπάρξει στην προκείμενη περίπτωση» εξηγεί η κυρία Μηλιού.\n«Είναι ασυνήθιστο ο ζιφιός να βρεθεί στα ρηχά. Αυτό σημαίνει ότι αντιμετωπίζει σοβαρό πρόβλημα και είναι λίγες οι ελπίδες για να μπορέσει να επανέλθει. Τα ζώα αυτά δεν χάνουν τον προσανατολισμό τους είτε είναι τραυματισμένα είτε άρρωστα. Για να είναι εκεί, σημαίνει πως έχει πρόβλημα» σημειώνει.\n«Ο ζιφιός είναι πολύ ευαίσθητο στην έντονη υποβρύχια ηχορύπανση. Συνήθως αποφεύγει πολύ έντονα την παρουσία του ανθρώπου, καθώς κρύβεται. Ακόμη και αν το δει κάποιος στα ανοιχτά, θα είναι για λίγα δευτερόλεπτα, καθώς σπεύδει να απομακρύνεται» καταλήγει η Αναστασία Μηλιού.\nΗ Ευγενία Σκούντζου, κτηνίατρος και μέλος του Συλλόγου Προστασίας και Περίθαλψης Άγριας Ζωής «Αρίων» δήλωσε στην τηλεόραση του ΣΚΑΪ και την εκπομπή «Σήμερα» ότι θα γίνει προσπάθεια αιμοληψίας από τη φάλαινα καθώς ακόμη δεν γνωρίζουν οι ειδικοί γιατί αποπροσανατολίστηκε και εάν εκτός από τα τραύματά του έχει ενδεχομένως και κάτι άλλο.


Η Χιονάτη και τα εφτά μυστικά περάσματα : Ρίξε φως στη σκιά σου…\nΚάθε άνθρωπος έχει μία φωτεινή πλευρά και μία πλευρά με σκιά.\nΗ σκιά είναι μέρος του εαυτού μας που ακόμη δεν έχει εισέλθει το φως. Ποιο φως όμως?\nΤο δικό μας φως, από τη δική μας φωτεινή πλευρά.\nΗ σκιά αυτή ανάλογα με την δική μας συμπεριφορά τόσο στους εαυτούς μας, αλλά και στο περιβάλλον μας μεγαλώνει και μεγαλώνει.\nΗ σκιά γίνεται η αιτία να μας συμβαίνουν ασθένειες. Καθώς η ασθένεια είναι δημιουργείται όταν εμείς δεν γνωρίζουμε ή δεν αποδεχόμαστε πλευρές του εαυτού μας. Δεν έχει σημασία ποιες πλευρές δεν αποδεχόμαστε, με την έννοια καλή πλευρά ή κακή πλευρά. Οπότε όταν δεν αποδέχομαι κομμάτια του εαυτού μου εκείνο αρρωσταίνει. Δηλαδή μάχεται – παλεύει και δημιουργεί ρωγμές στο σώμα, μέσα από το υποσυνείδητο συναισθηματικό νοητικό μας περιβάλλον.\nΣυνήθως εμείς οι άνθρωποι μετά από την μη αποδοχή, μη γνώση του εαυτού μας, δεν θα δεχτούμε και την ασθένειά μας και θα αρχίσουμε νέες μάχες. Αυτές οι μάχες έρχονται να ενωθούν με την ανησυχία και τον φόβο τόσο από εμάς, αλλά και από το όλο περιβάλλον μας.\nΤότε ο δρόμος γίνεται δύσβατος και κακοτράχαλος. Ο άνθρωπος πέφτει μέσα σε ένα τελείως σκοτεινό περιβάλλον και βιώνει τη μία μάχη μετά από την άλλη. Όλο αυτό ανάλογα φυσικά με την βαρύτητα της κάθε ασθένειας.\nΗ κάθε ασθένεια εκδηλώνεται όχι για να «μάθουμε», δηλαδή δεν είναι μία μορφή τιμωρίας, αλλά ένας φακός, φάρος για να μας ενώσει να αναζητήσουμε αυτές τις σκιές μας.\nΕνώ παράλληλα αντί να μάχομαι την ασθένειά μου, να επιλέξω να της μιλήσω, να την αποδεχτώ και τότε η ασθένεια διασκορπίζεται, καθώς δεν έχει που να στηριχθεί. Ασθένεια σημαίνει δεν έχω σθένος, κάπου το «έχασα», δηλαδή κάπου έχασα και χάνω ενέργεια.\nΌταν ενωθώ με την ασθένεια και αρχίσω να συνομιλώ με αυτήν τότε έρχεται η ενέργεια και επιστρέφεται σταδιακά στο απόλυτο.\nΒοηθοί γι’ αυτόν τον τρόπο είναι οι εναλλακτικοί τρόποι θεραπείας, η προσευχή, ο διαλογισμός ( αντί του μέχρι τώρα διαχωρισμός που μας έφερε στο να χάνουμε ενέργεια), η αυτογνωσία.\nΤο ζητούμενο σε κάθε άνθρωπο τελικά είναι για αρχή να αποκαλύψει την σκιά του η οποία του καταναλώνει την ενέργειά του. Και αν ο άνθρωπος έχει κάποια ασθένεια μπορεί να κάνει τα παραπάνω βήματα.\nΚάθε θεραπεία για να συμβεί χρειάζεται το απόλυτο του ασθενή. Καθώς αν ο ασθενής δεν επιλέξει τον δρόμο του «αποδέχομαι», θα ζει μέσα σε μία παράξενη διαδρομή που λέγεται «τραμπάλα». Δηλαδή πότε θα είναι καλά και πότε όχι.\nΗ υγεία είναι το υπέρτατο αγαθό στον άνθρωπο και έρχεται όταν ο άνθρωπος φωτίσει με αγάπη κάθε του σκιερή πλευρά καθώς το σώμα δεν αρρωσταίνει ποτέ από µόνο του.\nΑναρτήθηκε από zefira στις 6:20 μ.μ.


Θα συνεχιστεί η "Εθνική Ελλάδος" στο ΣΚΑΙ; | couscous.gr\nΘα συνεχιστεί η “Εθνική Ελλάδος” στο ΣΚΑΙ;\nΟ Γιώργος Καπουτζίδης, μιλάει πρώτη φορά για το ενδεχόμενο του να προβληθεί η συνέχεια της σειράς “Εθνική Ελλάδος”, μέσα από το ΣΚΑΙ.\nΈχει γραφτεί ότι με τον ΣΚΑΪ έχετε συμφωνήσει και στη δημιουργία μιας νέας σειράς, η οποία θα βγει στον αέρα την επόμενη σεζόν. Ισχύει κάτι τέτοιο κι αν ναι, μπορείτε να μας πείτε λίγα πράγματα γι’ αυτήν;\nΕίναι ακόμα νωρίς να μιλήσω αναλυτικά γι’ αυτό. Πράγματι γράφω αυτήν την περίοδο, χωρίς πίεση και χωρίς δεσμεύσεις. Όσο για τους ανθρώπους του ΣΚΑΙ, όντως έχουμε ξεκινήσει μια ωραία συνεργασία, βλέπω πολύ θετικά το ενδεχόμενο να τη συνεχίσουμε και θέλω να πιστεύω ότι αυτό είναι αμφίδρομο.\nΜέχρι να ανακοινωθεί η συνεργασία σας με το ΣΚΑΪ, γράφονταν διάφορα σενάρια για την «Εθνική Ελλάδος» και την πιθανή συνέχιση της σε κάποιο άλλο κανάλι. Εσείς επιθυμούσατε κάτι τέτοιο; Υπάρχει ως σκέψη έστω το ενδεχόμενο να δούμε κάποια στιγμή το φινάλε της σειράς;\nΓράφονται κατά καιρούς διάφορα πράγματα, τα οποία πολλές φορές δεν ισχύουν. Και οι ρυθμοί που διαδίδονται πια οι ανακριβείς φήμες στον ηλεκτρονικό τύπο είναι ιλιγγιώδεις, δεν τις προλαβαίνεις. Τέλος πάντων, ξέρω ότι είχε γραφτεί πως συζητούσα με μεγάλο ιδιωτικό κανάλι για τη σειρά. Δεν συζήτησα ποτέ. Και δεν μου πέρασε καν από το μυαλό. Νομίζω ότι είμαι σαφής. Έπειτα από δύο χρόνια που πέρασαν, είναι δύσκολο να δούμε τη συνέχεια της σειράς. Έχουμε σκορπιστεί πια σε άλλες δουλειές, με άλλες υποχρεώσεις. Νομίζω ότι και εμείς που δουλέψαμε εκεί, αλλά και οι τηλεθεατές της «Εθνικής Ελλάδος», θα τη θυμόμαστε ως μία από τις πιο όμορφες τηλεοπτικές στιγμές μας. Για μένα ίσως και να είναι η πιο αγαπημένη.\nΣτην «Εθνική Ελλάδος» καταπιαστήκατε με θέματα όπως ο ρατσισμός και η βία, που ξένισαν αρχικά το κοινό, το οποίο περίμενε να δει μια καθαρόαιμη κωμωδία. Πλέον, έχουν προκύψει και άλλα ζητήματα στην ελληνική κοινωνία, τα οποία σας απασχολούν και θα μπορούσαν να αποτελέσουν υλικό για μια σειρά;\nΚαταπιάστηκα με ανθρώπους που αντιμετώπιζαν αυτά τα θέματα, αυτή ήταν η ομορφιά τούτης της δουλειάς. Οι ήρωες ήταν πραγματικοί, τα συναισθήματα τους ανάγλυφα, δεν ήταν τέλειοι και ατσαλάκωτοι, δεν ήταν μονοδιάστατοι, ήταν άνθρωποι με σάρκα και οστά, με ατέλειες και με αρετές, και το χιούμορ τους αλλά και ο πόνος τους έβγαιναν από τα λόγια, από τις πράξεις, από τις σκέψεις τους. Και το κυριότερο και πιο σημαντικό απ’ όλα, οι καλοί ήρωες της ιστορίας ήταν άνθρωποι με υψηλά ιδανικά. Για τέτοιους ανθρώπους θέλω να γράφω και σε τέτοιους ανθρώπους θέλω να απευθύνομαι.\nHASHTAGS:ΓΙΩΡΓΟΣ ΚΑΠΟΥΤΖΙΔΗΣΕΘΝΙΚΗ ΕΛΛΑΔΟΣΣΕΙΡΑΣΚΑΙ\nΑυτή είναι η κριτική επιτροπή του “Ελλάδα έχεις ταλέντο”! Δείτε τα ονόματα…


Finyak Ανδρικό Βραχιόλι με Σταυρό από Ανοξείδωτο Ατσάλι Andriy b128 - Finyak\nFinyak > All > Άνδρας > Ανδρικά βραχιόλια > Andriy b128\nΑνδρικό Βραχιόλι με Σταυρό από Ανοξείδωτο Ατσάλι.\nΈνα ιδιαίτερο χειροποίητο βραχιόλι φτιαγμένο από ημιπολύτιμους λίθους Οψιδιανό (Obsidian) Χιονονιφάδα, Agate (Ruby) και Αιματίτη με στοιχεία από ανοξείδωτο ατσάλι. Κούμπωμα από ανοξείδωτο ατσάλι.\nΠροηγούμενος κωδικός: Ανδρικό Βραχιόλι με Σύμβολο Ειρήνης Andriy b127\nΕπόμενος κωδικός: Andriy 27L\nΑνδρικό Βραχιόλι Ποδιού με Άπειρο. Χειροποίητο βραχιόλι φτιαγμένο από ημιπολύτιμους λίθους μαύρο Όνυχα, Αιματίτη με στοιχεία από ανοξείδωτο ατσάλι. Συσκευασία Δώρου. Το μέγεθος αυξομειώνεται 24,0 cm – 28,0 cm. Σε περίπτωση που επιθυμείτε να κάνετε ειδική παραγγελία παρακαλούμε ενημερώστε μας για το επιθυμητό μήκος. Συσκευασία Δώρου.


bet-gr.blogspot.com: Στοίχημα Α Αυστρίας:Αγωνιστική της έδρας\nΣτοίχημα Α Αυστρίας:Αγωνιστική της έδρας\nΡΑΠΙΝΤ Β. – ΚΑΡΝΤΕΝ\nΡΑΠΙΝΤ Β.: Με εννιά παίκτες ολοκλήρωσε τον αγώνα με την Μάτερσμπουργκ η Ραπίντ, όπου ηττήθηκε με 2-1. Υπάρχουν πολλά παράπονα για τη διαιτησία, αλλά η ουσία είναι πως θα απουσιάσουν ο επιθετικός Μάιερχοφερ (1 συμ.) και ο μέσος Πέχλιβαν (1 συμ.). Ακολούθησε η δύσκολη νίκη επί του ΑΠΟΠ Κινύρας (2-1) για τα προκριματικά του Γιουρόπα Λιγκ, που αφήνει ανοικτή την πρόκριση. Αντιδράσεις έφερε η παραχώρηση του επιθετικού Χόφερ στη Νάπολι. Εκτός ο αμυντικός Τόκιτς, ο μέσος Μπόσκοβιτς και ο επιθετικός Γκάρτλερ.\nΚΑΡΝΤΕΝ: Αλλο ένα γκολ στο τέλος του αγώνα και ακόμα μία ενός έδρας ήττα για την Κάρντεν, αυτή τη φορά από την Κάπφενμπεργκ με 3-2. Η αποβολή του αμυντικού Πουστσάι στο 69’ (2 συμ.), άλλαξε τα δεδομένα. Δύσκολο το πρόγραμμα των αγώνων στο ξεκίνημα. Θα λείψουν ο αμυντικός Τρογιάνσκι (1 συμ.), οι μέσοι Ντόλινγκερ, Ντα Σίλβα και ο επιθετικός Σαντ.\nΑΟΥΣΤΡΙΑ Β. – ΚΑΠΦΕΝΜΠΕΡΓΚ\nΑΟΥΣΤΡΙΑ Β.: Παρότι δυσκολεύτηκε πολύ, έφτασε στην εκτός έδρας νίκη απέναντι στη Λίντσερ με 5-4. Εν συνεχεία, επέστρεψε με το 1-1 από τη Βοϊβοντίνα και έχει πλέον τον πρώτο λόγο για την πρόκριση στην επόμενη φάση του Γιουρόπα Λιγκ. Πιθανότατα εκτός και πάλι ο τερματοφύλακας Σάφαρ.\nΚΑΠΦΕΝΜΠΕΡΓΚ: Πρώτη νίκη για την Κάπφενμπεργκ, που αν και δύσκολα υπερκέρασε το εμπόδιο της Κάρντεν με 3-2. Βάρος στην άμυνα αναμένεται να ρίξει ο τεχνικός της Κάπφενμπεργκ, που δεν έχει πια στη διάθεση του τον αμυντικό Ταμπόγκα (μεταγράφηκε στην Τρόμσο). Ο αμυντικός Ράουσερ και οι μέσοι Σάρερ και Ερκινγκερ είναι τραυματίες. Αμφίβολος είναι ο μέσος Χουτενμπρένερ (2 συμ./1).\nΣΤΟΥΡΜ ΓΚΡΑΤΣ – ΜΑΤΕΡΣΜΠΟΥΡΓΚ\nΣΤΟΥΡΜ ΓΚΡΑΤΣ: Θετικό ξεκίνημα στο πρωτάθλημα για τη Στουρμ, με εύκολη εντός έδρας νίκη επί της Νέουσταντ (3-0). Προς εκτόνωση βαίνει η κόντρα ανάμεσα στον έμπειρο μέσο Μουράτοβιτς και τον προπονητή Φράνκο Φόντα. Αν και έχανε στο ημίχρονο, ανέτρεψε τα δεδομένα στην επανάληψη και έφυγε με τη νίκη (1-2) από την έδρα της Πέτροβατς, έχοντας ξεκάθαρο προβάδισμα για να συνεχίσει στο Γιουροπα Λιγκ. Δύσκολα θα αγωνιστεί ο κεντρικός αμυντικός Φελντχόφερ. Εκτός ο πλάγιος μέσος Γιάντσχερ.\nΜΑΤΕΡΣΜΠΟΥΡΓΚ: Η Μάτερσμπουργκ εκμεταλλεύτηκε το αριθμητικό πλεονέκτημα απέναντι στη Ραπίντ που έπαιζε με εννιά και πήρε σημαντική νίκη με 2-1. Θα παλέψει για το θετικό αποτέλεσμα. Αμφίβολος δίνεται ο αμυντικός Πελχούμπερ, αρνητική η παράδοση στη συγκεκριμένη έδρα τα τελευταία χρόνια.\nΑναρτήθηκε από Betgreece στις 5:48 μ.μ.